Ministru kabineta sēdes protokollēmuma projekta **„Par Ministru kabineta 2009.gada 6.oktobra sēdes protokollēmumā (prot. Nr.67 23. §) „Noteikumu projekts „Grozījums Ministru kabineta 2005.gada 27.decembra noteikumos Nr.1043 „Katastrofu medicīnas centra sniegto maksas pakalpojumu cenrādis””” dotā uzdevuma izpildi”** sākotnējās ietekmes novērtējuma ziņojums

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru prezidenta V.Dombrovska 2010.gada 19.oktobra rezolūcija Nr.12/SAN-3139 ar lūgumu priekšlikumus par Ministru kabineta 2009.gada 6.oktobra sēdes protokola Nr.67 23.§ 2.punktā dotā uzdevuma (Nr.2009-UZD-5428) izpildes termiņa pagarinājumu iesniegt atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 244.punktā noteiktajai kārtībai tiesību akta projekta veidā. |
| 2. | Pašreizējā situācija un problēmas | Ministru kabineta 2009.gada 6.oktobra sēdē (prot.Nr.67 23.§) Veselības ministrijai tika dots uzdevums – izvērtēt Katastrofu medicīnas centra sniegtos publiskos maksas pakalpojumus, ņemot vērā Ministru kabineta 2005.gada 9.augusta sēdē pieņemtajā informatīvajā ziņojumā "Par valsts pārvaldes iestāžu ieņēmumiem no sniegtajiem maksas pakalpojumiem un citiem pašu ieņēmumiem" (prot. Nr.45 35.§) noteiktos kritērijus, un veselības ministram līdz 2009.gada 31.decembrim iesniegt noteiktā kārtībā Ministru kabinetā likumprojektus par grozījumiem Ārstniecības likumā un likumā "Par nodokļiem un nodevām", paplašinot to valsts nodevu objektu loku, kuriem Ministru kabinets saskaņā ar deleģējumu ir tiesīgs noteikt valsts nodevas apmēru un kārtību, kādā tā iekasējama.  Pildot Ministru kabineta doto uzdevumu, Veselības ministrija izvērtēja Neatliekamās medicīniskās palīdzības dienesta cenrādi (Ministru kabineta 2010.gada 26.janvāra noteikumi Nr.81 „Noteikumi par Neatliekamās medicīniskās palīdzības dienesta sniegto maksas pakalpojumu cenrādi”) un secināja, ka pirmās neatliekamās medicīniskās palīdzības pasniedzēju apmācības varētu atbilst valsts nodevas objektam (detalizētus aprēķinus par Neatliekamās medicīniskās palīdzības dienesta valsts nodevu apmēru veidojošām izmaksu pozīcijām skat. anotācijas pielikumā).  Taču jāņem vērā, ka vēl Ministru kabinetā nav pieņemta, bet atrodas saskaņošanas stadijā Finanšu ministrijas izstrādātā koncepcija „Par valsts nodevu un maksas pakalpojumu nošķiršanu un valsts nodevu plānošanas, uzskaites un kontroles sistēmas pilnveidošanu” (VSS-1116). Minētajā koncepcijā kā risinājuma variants tiek piedāvāts likumā „Par nodokļiem un nodevām” uzskaitīt vispārīgi darbības, par kuru veikšanu, tiktu noteikta valsts nodeva.  Jāņem vērā, ka Finanšu ministrija nepalielinās apropriāciju Veselības ministrijai 2011.gadā par Neatliekamās medicīniskās palīdzības dienestam nepieciešamo finansējumu saistībā ar pāreju no maksas pakalpojumiem uz valsts nodevām, jo nav tiesiskā pamata, t.i., sakārtota normatīvā bāze – izstrādāti grozījumi likumā „Par nodokļiem un nodevām” un Ārstniecības likumā. Pēc abu iepriekš minēto likumprojektu pieņemšanas ir jāizstrādā Ministru kabineta noteikumu projekts par apmēru un kārtību, kādā maksājama valsts nodeva par Neatliekamās medicīniskās palīdzības dienesta pasniedzēju apmācību pirmās neatliekamās medicīniskās palīdzības sniegšanā. Likuma „Par valsts budžetu 2011.gadam” 44.pants paredz finanšu ministram tiesības tikai ministrijai vai citai centrālajai valsts iestādei likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, likums neparedz apropriācijas palielinājumu ministrijām saistībā ar pāreju no maksas pakalpojumiem uz valsts nodevām.  Ņemot vērā augstāk minēto, nepieciešams pagarināt Ministru kabineta 2009.gada 6.oktobra sēdes protokollēmuma (prot. Nr.67, 23.§) „Noteikumu projekts „Grozījums Ministru kabineta 2005.gada 27.decembra noteikumos Nr.1043 „Katastrofu medicīnas centra sniegto maksas pakalpojumu cenrādis””” 2.punktā dotā uzdevuma izpildes termiņu līdz 2011.gada 31.decembrim. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta sēdes protokollēmuma projekta mērķis ir, ņemot vērā konstatētos apstākļus, pagarināt Ministru kabineta 2009.gada 6.oktobra sēdes protokollēmuma (prot. Nr.67, 23.§) „Noteikumu projekts „Grozījums Ministru kabineta 2005.gada 27.decembra noteikumos Nr.1043 „Katastrofu medicīnas centra sniegto maksas pakalpojumu cenrādis””” 2.punktā dotā uzdevuma izpildes termiņu līdz 2011.gada 31.decembrim. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Ministru kabineta 2009.gada 6.oktobra sēdes protokollēmuma (prot. Nr.67, 23.§) Noteikumu projekts „Grozījums Ministru kabineta 2005.gada 27.decembra noteikumos Nr.1043 „Katastrofu medicīnas centra sniegto maksas pakalpojumu cenrādis””” 2.punkts ir saistīts ar Veselības ministrijai dotā uzdevuma izpildi. Sabiedrības līdzdalība netika nodrošināta, jo dotais uzdevums ir saistošs tikai Veselības ministrijai. |
| 7. | Cita informācija | Nav. |

*Anotācijas II., III., IV., V.- VII. sadaļa – nav attiecināms.*

Veselības ministrs J.Bārzdiņš

01.02.2011 14:52

610

Ž.Zvaigzne

67876041, Zanete.Zvaigzne@vm.gov.lv